מחקר שנעשה ב-2018 והתבסס על נתונים מ-86 מיליון פרופילים באתרי אילנות יוחסין, רובם ממערב אירופה וצפון אמריקה, הראה כי בשנת 1850, הזוג הממוצע נשא הרכב גנטי התואם דודנים מדרגה רביעית. רק במאה ה-19 החלו עצי משפחה לפרוש ענפים לכל עבר. בשנת 1950 בני זוג ממוצעים היו בני דודים מקרבה שביעית.
היחס לנישואי קרובים שונה בתרבויות שונות, אך ברבות מאוד הוא עדיין מלווה בסטיגמה. מחקר שנערך ב-2015 בקרב קהילות לטיניות בארצות הברית, מקסיקו ופוארטו ריקו גילה כי הזוג הממוצע נושא מטען גנטי של בני דודים בדרגה שלישית או רביעית. למעשה, החוקרים מצאו כי גנים משותפים היו גורם חשוב יותר בבחירת בני זוג מאשר מעמד סוציואקונומי ורמת השכלה.
במחקר משנת 2017 נבדקים צפו בתמונות של גברים, ביניהן תמונות של בני זוג של נשים הטרוסקסואליות ותמונות של אחיהן, ודירגו את מידת הדמיון ביניהם. תוצאות המחקר הראו כי קיים דמיון חזותי בפנים בין בני הזוג של הנשים לפנים של אחיהן. על פי המחקר יש אמנם דחיה מינית בין אחים ואחיות (אפקט וסטרמרק) אך דמיון לאח אינו מונע משיכה מינית.
משיכה של הפכים.
אף על פי שיש יתרונות לזיווג עם מישהו דומה, יש גם יתרונות בבחירה של בן זוג שמאגר הגנים שלו שונה, בעיקר בהיבט של הצאצאים. בני תערובת נחשבים מושכים יותר מילדים שנולדו להורים מאותו גזע. אנשים מעורבי גזע הם אמנם חלק קטן באוכלוסייה, אבל תצפיות מראות שיש להם נוכחות מוגברת ברמה העליונה של מקצועות נחשבים.
תכונות קיצוניות, כמו גובה רב מעל או מתחת לממוצע, הן בדרך כלל חיסרון מבחינת פריון. מחקרים מראים גם כי אנשים בעלי תכונות ממוצעות נחשבים מושכים יותר.
סיווס
בראד פינסטאד
בראדלי הווארד פינסטאד (באנגלית: Bradley Howard Finstad; נולד ב-30 במאי 1976) הוא פוליטיקאי וחקלאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מינסוטה מאז אוגוסט 2022. טרם היבחרו אל הקונגרס של ארצות הברית היה חבר בית הנבחרים של מינסוטה בשנים 2003–2009, ובתקופת נשיאותו של דונלד טראמפ הוסיף לכהן כמנהל מרחב הפיתוח הכפרי של מחלקת החקלאות של ארצות הברית במינסוטה.
ביוגרפיה.
פינסטאד הוא נולד בניו אולם (New Ulm) שבמינסוטה, דור רביעי למשפחה תושבת האזור. הוא גדל בחווה חקלאית שבבעלות משפחתו במחוז בראון. לפיסטאד תואר ראשון בחינוך חקלאי מאוניברסיטת מינסוטה. בתום לימודיו הגבוהים הצטרף פינסטאד למחלקת משאבי האנוש של החברה "כריסטנסן חוות משפחתיות", ולאחר מכן התמנה למנהל אזורי בלשכה החקלאית של מדינת מינסוטה. כעבור זמן מה הצטרף לסגל של חבר הקונגרס מארק קנדי על תקן יועץ לענייני חקלאות. בשנת 2002 נבחר פינסטאד אל בית הנבחרים של מינסוטה, והחל את כהונתו שם ב-7 בינואר 2003. במהלך כהונתו האחרונה בבית המחוקקים המדינתי היה עוזרו של מנהיג סיעת המיעוט.
בטרם עזב את בית הנבחרים ב-2009, היה חבר בוועדה המייעצת לבריאות כפרית תחת מושל מינסוטה טים פולנטי. בשנים 2008–2017 היה פינסטאד מנכ"ל "המרכז למדיניות כפרית ופיתוח", ארגון מחקר מדיניות ללא מטרות רווח שבסיסו בסנט פיטר שבמינסוטה. הוא גם עבד בחברת מחקר וייעוץ חקלאי. בנובמבר 2017 מינה נשיא ארצות הברית דונלד טראמפ את פינסטאד למנהל מרחב הפיתוח הכפרי של מחלקת החקלאות של ארצות הברית במינוסטה. פינסטאד עזב את התפקיד הזה לאחר שטראמפ עזב את הבית הלבן בינואר 2021. פינסטאד הצטרף לאחר מכן לאגודת מגדלי תרנגולי ההודו של מינסוטה כמנכ"ל בפועל.
לאחר שחבר הקונגרס ג'ים הגדורן נפטר בעודו מכהן בבית הנבחרים, הכריז פינסטאד על התמודדותו אל מועמדות המפלגה הרפובליקנית לייצוג מחוז הקונגרס הראשון של מינסוטה בבית הנבחרים של ארצות הברית. בבחירות המקדימות של הרפובליקנים ב-24 במאי 2022 גבר פינסטאד על חבר בית הנבחרים המדינתי ג'רמי מונסון ושבעה מועמדים נוספים, עם 38.1% מהקולות. ביום הבחירות המיוחדות, שהתקיים ב-9 באוגוסט 2022, ניצח את מועמד המפלגה הדמוקרטית ונבחר אל בית הנבחרים של ארצות הברית.
פינסטאד הושבע לתפקידו בידי יושבת ראש בית הנבחרים ננסי פלוסי ב-12 באוגוסט 2022. מאוחר יותר באותו היום הצביע נגד החוק לצמצום האינפלציה שיזם הנשיא ג'ו ביידן.
ועידת סיווס
אמיר בנאי
אמיר בנאי (נולד ב-8 בדצמבר 2003) הוא שחקן ישראלי.
ביוגרפיה.
בנאי נולד ב-2003, בנם של הקומיקאית אורנה בנאי והעיתונאי אהרן ברנע. הוריו נפרדו כשהיה כבן שלוש, ומאז הוא גדל עם אמו בתל אביב.
בכיתה י"ב נשר מלימודיו בבית הספר.
קריירה.
בנאי למד בקורסי משחק אצל המלהקת גלית אשכול ואצל השחקן והמנחה איתי תורג'מן.
בשנת 2013, כשהיה בגיל 10, הוזמן להתארח בתוכנית הסאטירה "מצב האומה", בה השתתפה אמו אורנה.
בשנת 2015 הופיע כילד במספר מערכונים שונים בתוכנית הבידור "ארץ נהדרת".
בשנת 2016 לוהק לתפקיד ראשי במחזמר לילדים "אופוריה – העיר השמחה בעולם" בתיאטרון חיפה, בבימויה של דפנה זילברג. לאחר מכן החליט לקחת הפסקה מהמשחק.
בשנת 2022 חזר לעולם המשחק כאשר הופיע בסדרת הדרמה "שעת אפס" של כאן 11, בתפקיד אגם. באותה שנה הופיע גם בסדרות הנעורים של כאן חינוכית "שקשוקה" בתפקיד אור, ובסדרה "מיוחדת" בתפקיד עומר, וכן בסדרת הנעורים "אינפיניטי" של ערוץ זום, בתפקיד איתן אלימלך.
בנאי מככב בסדרה "המתחם ה-25", שעתידה לעלות לשידור בספטמבר 2022, בתפקיד אוריה.
ז'אן ז'אק סמפה
איזבלה מונר
איזבלה יולנדה מונר (באנגלית: Isabela Yolanda Moner; נולדה ב-10 ביולי 2001) היא שחקנית וזמרת אמריקאית. היא שיחקה את התפקיד הראשי של סי ג'יי מרטין בסדרת הטלוויזיה של ניקלודיאון "100 דברים להספיק לפני התיכון", ודיבבה את קייט בסדרת הספין-אוף המונפשת של ניקלודיאון "דורה וחברים בעיר הגדולה". היא גילמה את איזבלה בסרט הפעולה "", את ליזי לצד מארק וולברג ורוז ביירן בסרט "פתאום משפחה", את איזבל ב"" (2018), את הדמות הראשית, דורה, בסרט "דורה והעיר האבודה" ואת רייצ'ל קופר בסרט של נטפליקס "צדק של אב" לצד ג'ייסון מומואה.
ביוגרפיה.
מונר נולד בקליבלנד, אוהיו. היא בתם של קתרין, שנולדה בלימה, פרו, ופטריק מונר, שנולד בלואיזיאנה. מונר הצהירה שספרדית הייתה שפתה הראשונה, והיא נאבקה באנגלית כשהחלה את לימודיה בכיתה א', והוסיפה כי היא רואה את עצמה יותר פרואנית מאשר אמריקאית. בגיל 15 היא התקבלה לקולג'. מונר החלה לפעול לאחר שבית משפחתה בקליבלנד נהרס בשריפה. מונר הייתה מעריצה של ג'ודי גרלנד, ולכן הוריה, שרצו להסיח את דעתה מהאובדן, שאלו אותה אם היא רוצה להיבחן להפקה מקומית של "הקוסם מארץ עוץ". היא הסכימה ולוהקה לתפקיד מונצ'קין. במאי תיאטרון מקומי דחק במשפחה לעבור לניו יורק, מה שהם עשו, כדי לעזור לה לפתח קריירה בברודוויי.
קריירה.
מונר אמרה שהיא רצתה להיות שחקנית מגיל צעיר מאוד, בהשראת סרטים בכיכובן של שירלי טמפל וג'ודי גרלנד, והחלה בתיאטרון הקהילתי המקומי בגיל שש.
מונר הופיעה לראשונה בברודוויי בגיל עשר בהפקה של "אוויטה" שבה שרה בספרדית עם ריקי מרטין. היא הוציאה אלבום שהופק על ידי חברת התקליטים ברודוויי רקורדס בספטמבר 2015, בשם "Stop Time". הופעתה הראשונה של מונר הייתה בתפקיד סי ג'יי מרטין, התפקיד הראשי בסדרת הטלוויזיה של ניקלודיאון "100 דברים להספיק לפני התיכון".
בין השנים 2014 ל-2016. באותה שנה, היא החלה לספק את קולה של קייט, אחת הדמויות הראשיות בספין-אוף של "מגלים עם דורה", "דורה וחברים בעיר הגדולה", תפקיד שביצעה בין השנים 2014 ל-2017. ב-2015 היא הופיעה כלורי קולינס בסרט המקורי של ניקלודיאון "אדם המפוצל", ולוהקה לתפקיד סיידי, אחד התפקידים הראשיים, בסרט המקורי של ניקלודיאון "אגדות המקדש הנסתר" משנת 2016. במאי 2016, מונר לוהקה לסרט ", שיצא ביוני 2017.היא דיבבה את הת'ר בסרט האנימציה ", שיצא לאקרנים באופן תיאטרלי ב-11 באוגוסט 2017.
ב-2018, למונר היה תפקיד מרכזי בסרט "", בו גילמה את בתו של ראש קרטל סמים, וגילמה את ליזי, בתם המאומצת של הדמויות שגילמו מארק וולברג ורוז ביירן, בסרט הקומדיה "פתאום משפחה", שעבורו היא גם כתבה ושרה את השיר "I'll Stay". בשנת 2019, מונר כיכבה כדמות הראשית ב"דורה והעיר האבודה", עיבוד קולנועי לייב אקשן לסדרת האנימציה, ולוהקה לסרט האנסמבל הקומי הרומנטי של חג המולד "Let It Snow". באותה שנה היא לוהקה לצד ג'ייסון מומואה לסרט "צדק של אב" עבור נטפליקס.
ב-14 באוקטובר 2019, מונר הודיעה למעריציה באמצעות פוסט בחשבון האינסטגרם שלה כי החליטה לשנות את שם הבמה שלה לאיזבלה מונר, לזכר סבתה המנוחה אותה מעולם לא פגשה. מונר הסבירה מאוחר יותר כי לא שינתה את שמה באופן חוקי ואמרה כי זה היה "רק שם במה אבל יש לזה משמעות עמוקה יותר". הסינגל הראשון שלה, "Papi", יצא ב-25 באוקטובר 2019, ולאחר מכן יצא הקליפ הראשון שלה ב-6 בנובמבר 2019. ב-22 במאי 2020 הוציאה מרצדס את EP הבכורה שלה, The Better Half of Me; ונבחר לאחד מ-15 האמנים הפרואנים החדשים הטובים ביותר של בילבורד להאזנה ביולי 2020.
במרץ 2022 הוכרז כי מונר תככב בעיבוד הקולנועי לספרו של ג'ון גרין "צבים כל הדרך למטה", כאשר הצילומים יחלו באפריל 2022.
אינפרא-מחלקה
אל ריסיטאס
חואן חויה בורחה, הידוע בכינויו אל ריסיטאס (בספרדית: Juan Joya Borja, ובכינויו: El Risitas; 5 באפריל 1956 – 28 באפריל 2021) היה קומיקאי ושחקן ספרדי. הוא הפך לתופעת אינטרנט משנת 2015 בשל פרסום סדרת ממים המבוססים על ראיון שנתן ב-2001 בתוכנית הטלוויזיה הספרדית "Ratones coloraos" .
ביוגרפיה.